131 કરોડ રૂપિયા ના 2256 બિટકોઇન લૂંટ મામલે તપાસ કરી રહેલી સીઆઇડી ક્રાઇમે અત્યાર સુધી 17.5 કરોડના બિટકોઇન રિકવર કરવામાં સફળતા મેળવી છે. અને બાકીના બીટકોઇન તથા રોકડ રકમ રિકવર કરવાની કવાયત હાથ ધરી છે. 131 કરોડના બીટકોઇન લૂંટ મામલે સીઆઇડી ક્રાઇમના સુરત ઝોનમાં શૈલેષ ભટ્ટ સહિત 10 સામે નોંધાયેલ ગુના સંદર્ભે સીઆઇડી ક્રાઇમે અત્યાર સુધી 5 લોકોની ધરપકડ કરી છે. તાજેતરમાં ધરપકડ કરાયેલા 3 આરોપીઓ પૈકી જીગ્નેશ મોરડીયા પાસેથી સીઆઇડી ક્રાઇમે 8 કિલો સોનું રોકડ રકમ અને બીટકોઈન કબજે કર્યા છે. અત્યાર સુધી આ કેસ સંદર્ભે સીઆઇડી ક્રાઇમે કુલ 17.5 કરોડનો મુદ્દામાલ કબ્જે લીધો છે.